Ísland hefur ákveðið að styrkja sérstaklega nýtt skólamáltíðaverkefni Matvælaáætlunar Sameinuðu þjóðanna ( WFP ) um 30 milljónir á þessu ári . Framlagið byggir á því að WFP hefur undanfarin misseri unnið nýja og mjög metnaðarfulla áætlun um skólamáltíðir sem ætlunin er að hrinda í framkvæmd á árinu . Ísland hefur sannarlega verið í forystuhlutverki á sviði jafnréttisbaráttu og ég hvet ykkur til að halda áfram að vera leiðandi á því sviði , öðrum framlagsríkjum til eftirbreytni , sagði Susanna Moorehead formaður Þróunarsamvinnunefndar OECD , DAC . Hún er stödd hér á landi og flutti erindi á málþingi í Reykjavík í gærkvöldi um framtíð þróunarsamvinnu . Þriðjungur stúlkna á unglingsaldri frá fátækustu heimilunum hefur aldrei setið á skólabekk . Skólaganga tengist með mjög ójöfnum hætti efnameiri heimilum . Þetta kemur fram í nýrri skýrslu Barnahjálpar Sameinuðu þjóðanna ( UNICEF ) sem gefin er út fyrir fund Alþjóðaefnahagsráðsins í Davos í Sviss . Á þessu ári eru 75 ár liðin frá því fyrsta bókin um Línu langsokk kom út og af því tilefni taka fjölmörg fyrirtæki hvarvetna í heiminum þátt í átakinu , í samstarfi við Astrid Lindgren Company , og safna fyrir verkefnum Barnaheilla – Save the Children í þágu stúlkna á flótta . Ísland er í hópi átta ríkja sem fá hæstu einkunn , 100 stig , í nýrri skýrslu Alþjóðabankans um konur og atvinnulíf . Skýrslan sýnir að þrátt fyrir umbætur á síðustu árum hafa konur enn að jafnaði aðeins þrjá fjórðu hluta lagalegrar stöðu á við karla í heiminum þegar kemur að vinnumarkaði og viðskiptum . Unnur Orradóttir Ramette afhenti í gær Arthur Peter Mutharika forseta Malaví trúnaðarbréf sitt sem sendiherra Íslands í Malaví , með aðsetur í Úganda . Malaví er elsta samstarfsþjóð Íslands í þróunarsamvinnu en á nýliðinu ár voru liðin þrjátíu ár liðin frá því samstarfið hófst . Hjálparstarf kirkjunnar fagnar fimmtíu ára starfsafmæli á þessu ári en formleg ákvörðun um hjálparstofnun á vegum íslensku þjóðkirkjunnar var tekin á fundi kirkjuráðs 9. janúar 1970 . Málþing um hjálparstarf í tilefni afmælisins verður haldið á morgun .